John  Wesely (1703-1791), metodismi rajaja. Wesley pöördumist seostatakse Moraavia vendade mõjuga. Wesley ja Edwards olid mõlemad suured evangelikaalid, kuid erinevate rõhuasetustega. Edwards asetas esikohale jumala majesteetlikkuse ja allutas sellele Jumala headuse ja armastuse. Wesley nägi asju vastupidise nurga alt, sestap kuulus tema sümpaatia Arminiuse vaadetele. Wesley kinnitas kõigiti päästet üksnes armust usu läbi, kuid ta nägi edasist kristlase teed püüdlusena pühitsuse ja perfektsuse (täiuslikkus ja  patuvaba elu) suunas. Ta uskus, et inimene liigub edasi pühitsuse teel ja jõuab ka sihtkohta.